recursal/SuperWikiNEXT-32B huggingface dataset:
Η **Ίρμγκαρντ Γκρις** (γερμ: *Irmgard Griss-Reiterer*, γενν. 13 Οκτωβρίου 1946) είναι Αυστριακή ανώτατη δικαστικός, συντηρητική πολιτικός και πρώην πρόεδρος του Αυστριακού Ανωτάτου Δικαστηρίου. Συμμετείχε στις προεδρικές εκλογές του 2016 ως ανεξάρτητη υποψήφια, καταλαμβάνοντας την τρίτη θέση.

Βιογραφία
---------

Η Γκρις γεννήθηκε το 1946 στο Ντόιτσλαντσμπεργκ του ομόσπονδου κρατιδίου της Στυρίας. Το 1965 αποφοίτησε από την Εμπορική Ακαδημία του Γκρατς και κατόπιν εισήλθε στην εμπορική σχολή του Πανεπιστημίου του Γκρατς, από όπου ολοκλήρωσε τις σπουδές της το 1970. Στη συνέχεια πραγματοποίησε περαιτέρω σπουδές στη νομική σχολή του Πανεπιστημίου του Χάρβαρντ και μετά ακολούθησε πολυετή δικαστική καριέρα. Το 2007 εξελέγη πρόεδρος του Ανωτάτου Δικαστηρίου της Αυστρίας, θέση στην οποία διατηρήθηκε μέχρι το 2011. Παράλληλα, από το 2008 είναι αναπληρωματικό μέλος του Συνταγματικού Δικαστηρίου της Αυστρίας και έχει διατελέσει επισκέπτρια καθηγήτρια το πανεπιστήμιο του Γκρατς. Από τον Μάιο του 2013 είναι μεσολαβήτρια σε υποθέσεις καταναλωτών.

### Πολιτική πορεία

Τον Δεκέμβριο του 2015 ανακοίνωσε την υποψηφιότητά της για την προεδρία της Αυστρίας, τονίζοντας πως δεν θα δεχόταν οικονομική υποστήριξη από κάποιο πολιτικό κόμμα, αλλά αφήνοντας ανοικτό το ενδεχόμενο για πολιτικές συνεργασίες. Αργότερα προσκλήθηκε για συνομιλίες με το συντηρητικό/ευρωσκεπτικιστικό Κόμμα Ελευθερίας και το φιλελεύθερο NEOS, χωρίς ωστόσο να προκύψει κάποια συμφωνία.

Εν τέλει η Γκρις κατήλθε τις εκλογές της 24ης Απριλίου του 2016 ως ανεξάρτητη υποψήφια και κατέλαβε την τρίτη θέση με 810.641 ψήφους, που αντιστοιχούσαν σε ποσοστό της τάξης του 18,9%, μένοντας πίσω από τον μετέπειτα πρόεδρο Αλεξάντερ Βαν ντερ Μπέλεν και τον υποψήφιο του Κόμματος Ελευθερίας, Νόρμπερτ Χόφερ. Η υποψηφιότητά της συγκέντρωσε το υψηλότερο ποσοστό της στο ομόσπονδο κρατίδιο του Φόραρλμπεργκ (24,06%) και το χαμηλότερο στο Μπούργκενλαντ (12,44%). Λίγες μέρες πριν τη διεξαγωγή του β΄ γύρου δήλωσε δημόσια την υποστήριξή της στον υποψήφιο του Αυστριακού Πράσινου Κόμματος, Βαν ντερ Μπέλεν. Το 2017 ανακοίνωσε την εκλογική της συμμαχία με το NEOS ενόψει των βουλευτικών εκλογών που διεξήχθησαν τον Οκτώβριο του ίδιου έτους.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 237062.
2. ↑  «Wer ist Wer» 02342. Ανακτήθηκε στις 23  Απριλίου 2022.
3. ↑  «Oeaw Members Detail». *oeaw.ac.at* (στα Αγγλικά). ÖAW. Ανακτήθηκε στις 26 Μαΐου 2018. [*νεκρός σύνδεσμος*]
4. ↑  «Η Ελλάδα είναι ένας σημαντικός εταίρος μας, τονίζει ο νέος αυστριακός υπουργός Άμυνας». *liberal.gr*. Liberal - Ελεύθερη ενημέρωση. 27 Ιανουαρίου 2016. Ανακτήθηκε στις 26 Μαΐου 2018. [*νεκρός σύνδεσμος*]
5. ↑  Χονδρός, Γιώργος (2 Μαΐου 2016). «Εκλογές Αυστρία: Δεξιά στροφή ή/και κρίση του συστήματος;». *left.gr*. Left. Ανακτήθηκε στις 26 Μαΐου 2018.
6. ↑  «Irmgard Griss wählt Alexander Van der Bellen». *vienna.at* (στα Γερμανικά). Vienna. 18 Μαΐου 2016. Ανακτήθηκε στις 26 Μαΐου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35587829
* LCCN: no2007051991
* ISNI: 0000 0000 4626 6892
* GND: 131418017

 |

 |
Το ***Barbie: Life in the Dreamhouse*** (ελληνικά: ***Η Λαμπερή Ζωή της Barbie***) είναι αμερικανική διαδικτυακή κωμική σειρά κινουμένων σχεδίων CGI μικρού μήκους που δημιουργήθηκε από την Arc Productions και τη Mattel Creations (τμήμα παραγωγής της Mattel). Η σειρά ξεκίνησε να προβάλλεται στις 11 Μαΐου του 2012 και ολοκληρώθηκε το 2015. Είναι διαθέσιμη στo Barbie.com, Netflix και YouTube. Στη 1 Σεπτεμβρίου του 2013, προβλήθηκαν δύο special επεισόδια στο Nickelodeon. Μία σειρά reboot είναι προγραμματισμένη να κυκλοφορήσει το φθινόπωρο του 2017, υπό τον τίτλο *Barbie: Dreamhouse Adventures*.

Υπόβαθρο
--------

Η σειρά τοποθετείται σε μία φανταστική εκδοχή του Μαλιμπού των Ηνωμένων Πολιτειών, όπου οι κάτοικοι είναι κούκλες. Οι κούκλες συμπεριφέρονται όπως και οι άνθρωποι. Η σειρά επικεντρώνεται στη Barbie, τις αδερφές, τους φίλους, το αγόρι της, Ken, και τα κατοικίδιά της.

Άλλα μέσα
---------

Το Νοέμβριο του 2013 κυκλοφόρησε το βιντεοπαιχνίδι party περιπέτειας *Barbie: Dreamhouse Party* στα Steam, Nintendo DS, Nintendo 3DS, Nintendo eShop, Wii και Wii U. Αναπτύχθηκε από την Torus Games και διανεμήθηκε από την Little Orbit.

Φωνές ηθοποιών
--------------

Barbie - Κέιτ Χίγκινς

Ken - Σον Χάνκινσον

Raquelle - Χάβιλαντ Στίλγουελ

Skipper - Πόλα Ρόουντς

Chelsea - Λόρα Γκέροου

Ryan - Τσάρλι Μπόντιν

Teresa - Κέιτι Κράουν

Nikki - Νάκια Μπιούρις

Midge - Άσλιν Νικόλ Σέλικ

Summer - Τάρα Σάντς

Ρεπόρτερ - Ντέιβιντ Γουάιμπ

Ντουλάπα - Τοντ Ρέσνικ

Παραπομπές
----------

1. ↑  «Barbie: Life In the Dreamhouse - Episodes, Characters, Wallpapers & Downloads | Barbie». *dreamhouse.barbie.com* (στα Αγγλικά). Ανακτήθηκε στις 18 Οκτωβρίου 2017.
2. ↑  «Barbie: Life In the Dreamhouse - Episodes, Characters, Wallpapers & Downloads | Barbie». *play.barbie.com* (στα Αγγλικά). Ανακτήθηκε στις 18 Οκτωβρίου 2017.
3. ↑  «Barbie». *YouTube*. Ανακτήθηκε στις 18 Οκτωβρίου 2017.
4. ↑  «Barbie -- and her Dreamhouse -- are coming to Nickelodeon» (στα αγγλικά). *EW.com*. 2013-08-30.. Ανακτήθηκε στις 2017-10-18.
5. ↑  «Mattel Creations greenlights two new Barbie series, more kids content».. Ανακτήθηκε στις 2017-10-18.
6. ↑  «Barbie Dreamhouse Party». *GameSpot*. Ανακτήθηκε στις 18 Οκτωβρίου 2017.

Εξωτερικοί σύνδεσμοι
--------------------

* Επίσημη ιστοσελίδα
* Επίσημο κανάλι στο YouTube
* *Barbie: Life in the Dreamhouse* στο IMDb
Το **Dark Rock**, αποτελεί παρακλάδι της rock μουσικής, που αναπτύχθηκε το δεύτερο μισό της δεκαετίας του 1990, με προέλευση κυρίως από τον χώρο της Metal μουσικής σκηνής. Συχνά ταυτίζεται και προωθείται με συναφή είδη μουσικής όπως το Gothic metal, το Nu Metal και το Alternative metal. Παρά τις ομοιότητες όμως και τις κοινές ρίζες τα είδη έχουν διαφορές. Οι βασικές ομοιότητες των ειδών βρίσκονται στη χρήση μελωδικής μέταλ κιθάρας, χρήση πιάνου, συνθεσάιζερ ή και ορχηστρικών θεμάτων. Η διαφορά του Dark Rock από τα άλλα είδη είναι ότι παραπέμπει λιγότερο στο χώρο της κλασσικής συμφωνικής και οπερετικής μέταλ και βρίσκεται πιο κοντά από τα άλλα είδη στον χώρο της Alternative rock και Alternative metal.

Σχετικά
-------

Το είδος άρχισε να αναπτύσσεται στο δεύτερο μισό της δεκαετίας του 1990 από συγκροτήματα όπως οι Paradise Lost και Secret Discovery οι οποίοι επικεντρώθηκαν σε νέες κατευθύνσεις μουσικής έκφρασης. Ο όρος Dark Rock χρησιμοποιήθηκε για πρώτη φορά το 1997 και χαρακτήρισε το αλμπουμ *Slave* των Secret Discovery και χρησιμοποιήθηκε αργότερα από τον Nick Holmes, τραγουδιστή των Paradise Lost, για να χαρακτηρίσει το άλμπουμ τους Host.

Τα συγκροτήματα αυτού του είδους, αρκετά συχνά έχουν γυναίκες σαν βασικές τραγουδίστριες, ενώ χαρακτηριστικές μπάντες του είδους μπορούν να θεωρηθούν οι Evanescense, Lacuna Coil, Amaranthe, Delain, HIM, Paradise Lost, The 69 Eyes κλπ.

Πηγές
-----

1. ↑  Gothic. Magazine for Underground Culture, Interview with Secret Discovery, S. 12, 1997
2. ↑  Zillo Musik-Magazin, Heft-Nr. 7/8 1999, Interview with Nick Holmes, S. 27, Juli/August 1999
3. ↑    | [www.earshot.at/php/content/interviews\_ok.php?action=show&idx=179, | The 69 Eyes ]
Ο **Eric Theodore Cartman** είναι φανταστικός χαρακτήρας στην αμερικάνικη σειρά κινουμένων σχεδίων *South Park*. 

Είναι ένας από τους τέσσερις πρωταγωνιστές μαζί με τους ο Κάιλ Μπροφλόφσκι, ο Σταν Μαρς και ο Κένι ΜακΚόρμικ. Συχνά παρουσιάζεται ως αντιήρωας στη σειρά όπως και απέναντι στους φίλους του, οι οποίοι τον αποκαλούν συχνά με το επίθετο του. Η πρώτη εμφάνιση του χαρακτήρα έγινε στις 13 Αυγούστου του 1997 στην αμερικάνικη τηλεόραση στο επεισόδιο "Cartman Gets an Anal Probe". Ωστόσο η πρώτη ανεπίσημη εμφάνιση του έγινε το 1992 και 1995 στο "The Spirit of Christmas" που ήταν ταινίες μικρού μήκους από τους δημιουργούς της σειράς Τρέι Πάρκερ και Ματ Στόουν.

Η φωνή του χαρακτήρα ανήκει στον Τρέι Πάρκερ. Ο Έρικ Κάρτμαν είναι ένα υπέρβαρο, εγωπαθές, κακομαθημένο αγόρι της 3ης και μετά της 4ης δημοτικού με τάσεις ναρκισσισμού και το οποίο τις περισσότερες φορές στη σειρά είναι θυμωμένο με κάποιο πρόσωπο της σειράς η με μία κατάσταση. Μισεί τους Εβραίους, τους Χίπηδες, έχει ως είδωλο τον Αδόλφο Χίτλερ τον οποίο και παριστάνει σε επεισόδιο. Ζει με την μητέρα του Λίαν Κάρτμαν σε μία φανταστική πόλη, το Σαουθ Παρκ του Κολοράντο, στο οποίο βιώνει ασυνήθιστες καταστάσεις και περιπέτειες για μια τυπική ζωή σε μία μικρή πόλη.

Ο Κάρτμαν είναι ένας απ τους πιο δημοφιλείς χαρακτήρες της σειράς και θεωρείται ως ένας απ τους πιο αναγνωρίσιμους χαρακτήρες της αμερικάνικης τηλεόρασης απ τη πρώτη σεζόν της σειράς που έκανε διάσημο το σόου. Οι δημιουργοί της σειράς έχουν δηλώσει πως ο Έρικ Κάρτμαν είναι ο αγαπημένος τους ήρωας και αυτός με τον οποίο ταυτίζονται περισσότερο. Κατά τη διάρκεια των δεκαέξι σεζόν που εκπέμπει η σειρά το Σάουθ Παρκ έχει δεχθεί και θετικές αλλά και αρνητικές κριτικές για τον χαρακτήρα του Κάρτμαν, τις λανθασμένες πολιτικές αντιλήψεις του καθώς και για τον σοκαριστικό κυνισμό του. Προεξέχοντα τηλεοπτικά σόου και τηλεοπτικά κανάλια έχουν συμπεριλάβει τον Κάρτμαν σε λίστες με τους πιο εικονικούς τηλεοπτικούς χαρακτήρες όλων των εποχών.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*South Park* |
| --- |
|  |
| 
* Τρέι Πάρκερ
* Ματ Στόουν
 |
|  |
| Χαρακτήρες | 
* Σταν Μαρς
* Κάιλ Μπροφλόφσκι
* Έρικ Κάρτμαν
* Κένι ΜακΚόρμικ
* Μπάτερς Στοτς
* Γουέντι Τεστάμπεργκερ
* Ράντι και Σάρον Μαρς
* Τζέραλντ και Σίλα Μπροφλόφσκι
* Κ. Γκάρισον
* Σεφ
 |
|  |
| Ταινία | 
* *The Spirit of Christmas*
* *Το Παρκο Της Τρελλας (South Park: Bigger, Longer & Uncut)*
 |
|  |
| Βιντεοπαιχνίδια | 
* *South Park*
* *Chef's Luv Shack*
* *Rally*
* *South Park 10: The Game*
* *Let's Go Tower Defense Play!*
* *Tenorman's Revenge*
* *The Stick of Truth*
* *The Fractured but Whole*
* *Phone Destroyer*
 |
|  |
| Δείτε επίσης | 
* Διαμάχες
* Αντικείμενο
* Υπεράσπιση Τσουμπάκα
 |

 |
Ο δούκας **Έρικ Μπίργκερσον**, σουηδ.: *Erik Birgersson*, (π. 1250 – 17 Δεκεμβρίου 1275) ήταν Σουηδός δούκας του Οίκου του Μπγιέλμπο (Folkung*aätten*).

Βιογραφία
---------

Ο πατέρας του ήταν ο Mπίργκερ Μάγκνουσον (*Μπίργιερ Γιάρλ*), Jarl της Σουηδίας και de facto ηγεμόνας της Σουηδίας από το 1250 – 66. Μητέρα του ήταν η 1η σύζυγος του Μπίργιερ, ηΊνγκεμποργκ της Σουηδίας, κόρη του βασιλιά Έρικ Ι΄ της Σουηδίας και αδελφή του βασιλιά Έρικ ΙΑ΄ της Σουηδίας.   

Στη σύγκρουση μεταξύ των μεγαλύτερων αδελφών του Βάλντεμαρ και Mάγκνους Γ΄, τάχθηκε στο πλευρό του Mάγκνους. Όταν ο Μάγκνους κέρδισε και ανακηρύχθηκε βασιλιάς το 1275, έκανε τον Έρικ δούκα του Σμόλαντ. Ο Έρικ απεβίωσε λίγο αργότερα και θάφτηκε στο αβαείο Βάρνεμ μαζί με τον πατέρα του και τη δεύτερη σύζυγο τού πατέρα του. 

Σύμφωνα με το έπος *Magnúss saga lagabœtis*, ο Έρικ αποκαλούσε τον εαυτό του "Eirek allz-ekki", επειδή δεν είχε τίτλο. Μόνο όταν ο Μάγκνους Γ' έγινε βασιλιάς, ο Έρικ άλλαξε τον τίτλο του και αποκαλούσε τον εαυτό του «δούκα». 

Όταν ο τάφος του Μπίργκερ Γιάρλ στο αβαείο Βάρνεμ άνοιξε και εξετάστηκε τον Μάιο του 2002. Ο οστεολόγος Tόρμπγιερν Άλστρεμ από το Πανεπιστήμιο του Λουντ επιβεβαίωσε ότι ο τάφος περιείχε τα λείψανα τριών ανθρώπων: πιθανότατα τού Μπίργιερ Γιάρλ, της δεύτερης συζύγου του Mατθίλδης του Χόλσταϊν και του Έρικ. Ο σκελετός τού πατέρα του δείχνει ότι ήταν περίπου 172 εκατ. μήκους, ενώ ο Έρικ ήταν μερικές ίντσες μακρύτερος, αλλά με πολύ πιο λεπτή κατασκευή. Οι μυϊκές του προσκολλήσεις ήταν ελάχιστα ανεπτυγμένες. Στους σπονδύλους και το στέρνο υπήρχαν κάποια σημάδια παθολογικών αλλαγών.

Βιβλιογραφικές αναφορές
-----------------------

1. ↑  «Erik Birgersson». (σουηδικά) *Dictionary of Swedish National Biography*. 15393.
2. ↑  J. Rosén. «Erik Birgersson». Svenskt biografiskt lexikon. Ανακτήθηκε στις 1 Ιανουαρίου 2019.
3. ↑  «Folkungaätten». *Svenskt biografiskt lexikon*. Ανακτήθηκε στις 1 Αυγούστου 2020.
4. ↑  Sten Engström. «Birger Magnusson». Svenskt biografiskt lexikon. Ανακτήθηκε στις 1 Ιανουαρίου 2019.
5. ↑  Sture Bolin. «Erik Knutsson». Svenskt biografiskt lexikon. Ανακτήθηκε στις 1 Ιανουαρίου 2019.
6. ↑  Sture Bolin. «Erik Eriksson». Svenskt biografiskt lexikon. Ανακτήθηκε στις 1 Ιανουαρίου 2019.
7. ↑  «Varnhem». varnhem.se. Αρχειοθετήθηκε από το πρωτότυπο στις 16 Ιουνίου 2008. Ανακτήθηκε στις 1 Ιανουαρίου 2019.
8. ↑  translated by Alexander Bugge (1914). «Magnus Haakonssøns saga in Norges Kongesagaer». Christiania: I. M. Stenersens Forlag. Ανακτήθηκε στις 1 Ιανουαρίου 2019.
9. ↑  «Skeletten från jarlen Birger Magnussons grav i Varnhems klosterkyrka. Osteologiska resultat och historiska konsekvenser baserade på undersökningen i maj 2002». *Lund University*. Ανακτήθηκε στις 1 Αυγούστου 2020.

Άλλες Πηγές
-----------

* Rolf Pipping, *Commentar till Erikskrönikan* (Helsingfors 1926).
* Erik Birgersson, 1250–1275 Nordic Academic Press
Ο **Άρθουρ Ντάιον Χάνα** (*Arthur Dion «A.D.» Hanna*, 1928-2021) ήταν Γενικός Κυβερνήτης στις Μπαχάμες από το 2006 ως το 2010. Την περίοδο 1960 - 1992 διετέλεσε βουλευτής με το Προοδευτικό Φιλελεύθερο Κόμμα και την περίοδο 1967-1984 ήταν αντιπρόεδρος της κυβέρνησης.

Πρώτα χρόνια και σπουδές
------------------------

Γεννήθηκε στις 7 Μαρτίου του 1928. Σπούδασε νομικά στο πανεπιστήμιο του Μπρίστολ. Παντρεύτηκε την Αγγλίδα από το Μπρίστολ, Μπέριλ Τσερτς και απέκτησαν 4 παιδιά, το ένα εκ των οποίων απεβίωσε το 2005.

Πολιτική καριέρα
----------------

Έγινε μέλος του Προοδευτικού Κόμματος των Φιλελευθέρων, με το οποίο εκλεγόταν βουλευτής στην εκλογική περιφέρεια Ανς Τάουν από το 1960 ως το 1992. Ανάμεσα στα άλλα διετέλεσε αντιπρόεδρος της κυβέρνησης, από το 1967 ως την παραίτησή του το 1984. Η παραίτησή του έγινε σε ένδειξη διαμαρτυρίας για τη διατήρηση ενός υπουργού (κατηγορούμενου για διαφθορά) στην κυβέρνηση του Λίντεν Πίντλινγκ.

Γενικός Κυβερνήτης
------------------

Έγινε Γενικός Κυβερνήτης την 1η Φεβρουαρίου του 2006. Παρέμεινε στο αξίωμά του ως τις 14 Απριλίου 2010. Τον διαδέχθηκε στο αξίωμα ο Άρθουρ Φάουλκς.
Απεβίωσε σε ηλικία 93 ετών στις 3 Αυγούστου 2021.

Εξωτερικοί σύνδεσμοι
--------------------

* Φωτογραφία του Χάνα στον ιστότοπο της κυβέρνησης των Μπαχάμων.

Παραπομπές
----------

1. 1 2  ewnews.com/rest-easy-bahamian-founding-father-arthur-hanna-dies-at-93.
2. ↑  Ανακτήθηκε στις 15  Δεκεμβρίου 2021.
3. ↑  The Government of the Bahamas - Newly appointed Governor-General pledges unity
Συντεταγμένες: 44°45′N 11°00′E﻿ / ﻿44.750°N 11.000°E﻿ / 44.750; 11.000
Με την ονομασία **Αιμιλία** (**Emilia**, προφέρεται **Εμίλια**) φερόταν παλαιότερα μια ευρεία περιοχή της Βόρειας Ιταλίας, στη βάση της μεγάλης ιταλικής χερσονήσου. Την ονομασία της είχε λάβει από την «*Αιμιλία οδό*» που διέσχιζε την περιοχή την οποία είχε κατασκευάσει ο Μάρκος Αιμίλιος Λέπιδος το 187 π.Χ. προς τιμή του οποίου και έφερε την ονομασία η οδός. 

Την περιοχή αυτή κατοικούσαν Κέλτες και Ετρούσκοι. Επί αυτοκράτορα Οκταβιανού Αυγούστου η Αιμιλία αποτελούσε την 8η περιφέρεια. Αργότερα και περίπου μέχρι τον 4ο αιώνα αποτελούσε τελείως ξεχωριστή επαρχία μαζί με την Λιγυρία.  
 
Στον Μεσαίωνα είχε κατανεμηθεί σε διάφορα μικρά βασίλεια όπου ένα μέρος αυτών είχαν περιέλθει προσωρινά στη Γαλλία. Τελικά το 1860 η Αιμιλία ενσωματώθηκε στο Βασίλειο της Ιταλίας. Από το 1948 η όλη περιοχή της Αιμιλίας μετονομάστηκε σε Εμίλια-Ρομάνια που αποτελεί μία από τις σύγχρονες είκοσι περιφέρειες της Ιταλίας.

Η χρήση του παλαιού ονόματος συνεχίζεται και σήμερα ιδιαίτερα από τους γλωσσολάγους εξετάζοντας την "αιμιλιανή διάλεκτο", καθώς επίσης σε μεγαλύτερο βαθμό από τους κριτικούς της τέχνης αναφερόμενοι στη σπουδαία αιμιλιανή σχολή, ή αιμιλιανή τέχνη, όπου και περιλαμβάνει αρχιτεκτονική, γλυπτική και ζωγραφική και που αναπτύχθηκε στη περιοχή περί τον 15ο με 16ο αιώνα. Εξ ου και η περίοδος αυτή φέρει την ονομασία "Αιμιλιανή εποχή".

Πηγές
-----

* "Εγκυκλοπαίδεια Πάπυρος Larousse Britannica" τομ.4ος, σελ.473

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 234602324
* LCCN: n79039781
* GND: 4085575-2
* SUDOC: 027233111
* BNF: cb11931967g (data)

 |

 |
Ο **Άριαν Κόμαζετς** (*Arijan Komazec*, 23 Ιανουαρίου 1970) είναι Κροάτης καλαθοσφαιριστής, που πλέον έχει αποσυρθεί από την ενεργό δράση. Έχει γεννηθεί στις 23 Ιανουαρίου 1970 στην πόλη Ζαντάρ της σημερινής Κροατίας.

Όταν ξεκίνησε να αγωνίζεται όλοι πίστευαν ότι θα είναι ο διάδοχος του Ντράζεν Πέτροβιτς, καθώς ήταν άριστος σουτέρ, πολύ καλος χειριστής της μπάλας και άψογος στις διεισδήσεις. 

Αγωνίστηκε με τη Ζαντάρ στην πατρίδα του και ήρθε στην Ελλάδα και τον Παναθηναϊκό, δημιουργώντας μεγάλες προσδοκίες. Η πίεση όμως και η ανάγκη για το αποτέλεσμα σε μια εποχή που το μπάσκετ άλλαζε μορφή δεν τον άφησαν να καθιερωθεί. Παρ' όλα αυτά είχε μια καλή χρονιά σε αριθμούς.

Αφού πέρασε από την Ιταλία με την Βίρτους Μπολόνια και τη Παλακανέστρο Βαρέζε, ξαναεπέστρεψε στην Ελλάδα για τον Ολυμπιακό αλλά ένας τραυματισμός σταμάτησε την καλή του πορεία.

Στη ΚΚ Ζάνταρ ξαναβρήκε τον καλό εαυτό του και έκανε το άλμα για το ΝΒΑ και τους Βανκούβερ Γκρίζλις.

Είναι ο μόνος ξένος μπασκετμπολίστας που έχει αγωνιστεί και στις τρεις μεγάλες ομάδες της Αθήνας, αφού συνέχισε την καριέρα του στην ΑΕΚ. Η φθορά όμως από τους τραυματισμούς ήταν αισθητή και το τέλος της καριέρας του ήρθε λίγα χρόνια αργότερα στην Φελίσε Αβελίνο.

Καριέρα
-------

* 1989-1992  ΚΚ Ζάνταρ
* 1992-1993  Παναθηναϊκός
* 1993-1995  Παλακανέστρο Βαρέζε
* 1995-1997  Βίρτους Μπολόνια
* 1997-1998  Παλακανέστρο Βαρέζε
* 1998-1999  Ολυμπιακός
* 1999-2000  ΚΚ Ζάνταρ
* 2000-2001  Βανκούβερ Γκρίζλις
* 2001  ΑΕΚ
* 2003-2004  Φελίσε Αβελίνο

### Τίτλοι

Τίτλοι σε συλλογικό επίπεδο:

* 1993 Κύπελλο Ελλάδας
* 1997 Κύπελλο Ιταλίας
* 2000 Κύπελλο Κροατίας

Εθνική Ομάδα
------------

Αρκετές ήταν επιτυχίες του σε εθνικό επίπεδο με τις εθνικές ομάδες της Γιουγκοσλαβίας και της Κροατίας

 Εθνική Γιουγκοσλαβίας:

* Παγκόσμιος Πρωταθλητής στο Μουντομπάσκετ του Μπουένος Άιρες το 1990
* Πρωταθλητής Ευρώπης στο Ευρωμπάσκετ της Ρώμης το 1991

 Εθνική Κροατίας:

* Αργυρό μετάλλιο στην Ολυμπιάδα της Βαρκελώνης το 1992
* Χάλκινο μετάλλιο στο Ευρωμπάσκετ της Γερμανίας το 1993
* Χάλκινο μετάλλιο στο Μουντομπάσκετ του Τορόντο το 1994
* Χάλκινο μετάλλιο στο Ευρωμπάσκετ της Αθήνας το 1995
* Συμμετοχή στην Ολυμπιάδα της Ατλάντα το 1996

Παραπομπές
----------

1. ↑  *RealGM*. 1279. Ανακτήθηκε στις 4  Απριλίου 2022.
Ο **Αιμάρ του Λουζινιάν**, γαλλ. Aymar de Lusignan (π. 1222 - 4 Δεκεμβρίου 1260) από τον Οίκο των Λουζινιάν ήταν επίσκοπος του Γουίντσεστερ π. το 1250.

Βιογραφία
---------

Ήταν ο δευτερότοκος γιος του Ούγου Ι΄ κυρίου του Λουζινιάν & ως Ε΄ κόμη του Λα Μαρς και της Ισαβέλλας των Ταϊλεφέρ, κόρης του Αϋμέρ κόμη του Ανγκουλέμ. Η Ισαβέλλα ήταν χήρα του Ιωάννη της Αγγλίας και μητέρα του Ερρίκου Γ΄. Μικρότεροι αδελφοί τού Αϋμέρ ήταν ο Γκυ, ο Γοδεφρείδος και ο Γουλιέλμος.

Ο Αϋμέρ και τα αδέλφια του έφθασαν στην Αγγλία το 1247 με σκοπό μία καλή θέση στην Αυλή του ετεροθαλούς αδελφού τους Ερρίκου Γ΄. Πράγματι ο Αϋμέρ έγινε διοικητής (prebent) της επισκοπής του Λονδίνου. Το 1250 ο βασιλιάς πίεσε τα μέλη του Συλλόγου του καθεδρικού του Γουίντσεστερ και εξέλεξαν τον Αϋμέρ ως επίσκοπο, αν και ήταν απαίδευτος, αδαής της Αγγλικής γλώσσας και τελείως κοσμικός στον τρόπο ζωής του. Ο κόσμος συγκέντρωσε τη δυσαρέσκεια προς τους ξένους ευνοούμενους στο πρόσωπό του. Το επόμενο έτος ο πάπας Ιννοκέντιος Δ΄ επικύρωση την εκλογή.

Το 1258 στη Συνέλευση της Οξφόρδης αυτός και οι αδελφοί του απέρριψαν τις προτάσεις των βαρόνων. Τότε οι βαρόνοι τον πολιόρκησαν στο κάστρο Γουόλζυ και όταν παραδόθηκε, αναγκάστηκε να εγκαταλείψει το βασίλειο. Δεν είχε προλάβει να χειροτονηθεί. Το επόμενο έτος ο Σύλλογος του καθεδρικού έκανε νέα εκλογή. Όμως ο Αϋμέρ κέρδισε την εκτίμηση του πάπα Αλεξάνδρου Δ΄, ο οποίος έστειλε τον μοναχό Βελάσκους για να υποχρεώσει τον βασιλιά και τα μέλη του Συλλόγου να τον επανεγκαταστήσουν στην επισκοπή. Χειροτονήθηκε τον Μάιο του 1260, αλλά στη διαδρομή για την επιστροφή του ο Αϋμέρ ασθένησε μοιραία και αποβίωσε τον Δεκέμβριο του 1260 στο Παρίσι. Ήταν 38 ετών και τάφηκε εκεί.

Πηγές
-----

* Fryde, E. B.; Greenway, D. E.; Porter, S.; Roy, I. (1996). Handbook of British Chronology (Third revised ed.). Cambridge: Cambridge University Press. ISBN 0-521-56350-X.

Παραπομπές σε πηγές
-------------------

1. 1 2 3  lusign.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. lusign. Ανακτήθηκε στις 16  Οκτωβρίου 2020.
3. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 118151246600144132590
* GND: 1147224579

 |

 |
Το "**Dark Was the Night, Cold Was the Ground**" είναι ένα gospel blues τραγούδι, το οποίο γράφτηκε και ερμηνεύθηκε από τον Blind Willie Johnson και ηχογραφήθηκε το 1927. Το κομμάτι κατά βάσει είναι ορχηστρικό, καθώς διαθέτει μόνο slide κιθάρα, την οποία παίζει ο ίδιος ο Τζονσόν, ο οποίος ήταν αυτοδίδακτος. Χαρακτηριστικό επίσης του κομματιού είναι ότι σε όλη τη διάρκεια του, ο Τζονσόν, αντί να τραγουδά μουρμουρίζει και στενάζει. 

Το τραγούδι αυτό έγινε ένα από τα 27 τραγούδια που πήγε στο διάστημα, το 1977, με το Voyager, και συμπεριλήφθηκε στον Χρυσό Δίσκο του Βόγιατζερ. Το κομμάτι έχει υποστεί δεκάδες διασκευές, ενώ έχει χρησιμοποιηθεί και σε πολλές κινηματογραφικές ταινίες. Το 2010, το κομμάτι εισήχθη στο National Recording Registry της Βιβλιοθήκης του Κογκρέσου.

Παραπομπές
----------

1. ↑  Bogdanov, *et al*, p. 284.
2. ↑  Sagan, Carl (1978). *Murmurs of Earth : the Voyager interstellar record* (1st έκδοση). Random House. σελ. 178. ISBN 0-394-41047-5.
3. ↑  «The National Recording Registry 2010». Library of Congress. Ανακτήθηκε στις 10 Απριλίου 2011.

Εξωτερικοί σύνδεσμοι
--------------------

* Blind Willie Johnson: His Life and Music
Ο **Άντονι Καρμόνα** (Anthony Thomas Aquinas Carmona, ORTT, γεννήθηκε στις 7 Μαρτίου 1953) ήταν ο 5ος Πρόεδρος του Τρινιντάντ και Τομπάγκο από το 2013 ως το 2018. Προηγουμένως, υπήρξε ανώτατος δικαστής και υπηρέτησε ως δικαστής στο Διεθνές Ποινικό Δικαστήριο από το 2012 ως το 2013.

Πρώτα χρόνια και εκπαίδευση
---------------------------

Γεννήθηκε στη Φαϊζαμπάντ στο νότιο Τρινιντάντ το 1953 και ήταν το μεγαλύτερο από τα 6 παιδιά του Ντένις Στίβεν Καρμόνα και της συζύγου του Μπάρμπαρα. Τέλειωσε το Σχολείο Πρωτοβάθμιας Εκπαίδευσης στη Σάντα Κλάρα και μετά το κολέγιο του Σαν Φερνάντο. Παρακολούθησε μαθήματα στο Πανεπιστήμιο των Δυτικών Ινδιών και στη Νομική Σχολή Χιού Γούντινγκ από το 1973 ως το 1983.

Σταδιοδρομία
------------

Μετά την αποφοίτησή του από τη νομική σχολή το 1983, εργάστηκε ως νομικός σύμβουλος του κράτους. Το 1989 έγινε ανώτερος κρατικός εισαγγελέας και το 2001 σύμβουλος εφετών (μέχρι το 2004) στο γραφείο του Εισαγγελέα του Διεθνούς Δικαστηρίου για την πρώην Γιουγκοσλαβία στη Χάγη κα στο Διεθνές Δικαστήριο των Εγκληματιών για τη Ρουάντα, στην Αρούσα.

### Ανώτατος δικαστικός

Το 2004 διορίστηκε δικαστικός στο Ανώτατο Δικαστήριο του Τρινιντάντ και Τομπάγκο. Στις 12 Δεκεμβρίου 2011, εξελέγη ως δικαστής του Διεθνούς Ποινικού Δικαστηρίου. Αναδείχθηκε νικητής της πρώτης ψηφοφορίας στη Συνέλευση των Εταίρων των Κρατών (Assembly of States Parties) λαμβάνοντας 72 επί συνόλου 104 ψήφων (απαιτούνταν 70 ψήφοι). Ο Καρμόνα ανέλαβε καθήκοντα στις 11 Μαρτίου 2012.

Πρόεδρος
--------

Στις 3 Φεβρουαρίου 2013 η τότε πρωθυπουργός, Κάμλα Περσάντ-Μπισεσάρ, ανακοίνωσε ότι το κυβερνών κόμμα θα πρότεινε τον Καρμόνα για να διαδεχθεί τον απερχόμενο πρόεδρο Μάξγουελ Ρίτσαρντς. Την επόμενη ημέρα ο Δρ. Κιθ Ρόουλι, αρχηγός του Εθνικού Κινήματος του Λαού (PNM), δήλωσε ότι το κόμμα του θα στήριζε την υποψηφιότητα του Καρμόνα.

Ο Καρμόνα αποχώρησε από την προεδρία στις 19 Μαρτίου 2018 και τον διαδέχθηκε στο αξίωμα η Πόλα-Μέι Γουίκς.

Παραπομπές
----------

1. ↑  (Γερμανικά) *Munzinger Personen*. 00000029484. Ανακτήθηκε στις 9  Οκτωβρίου 2017.
2. ↑  Ανακτήθηκε στις 24  Ιουνίου 2019.
3. ↑  web.archive.org/web/20160305012004/http://www.nalis.gov.tt/Research/SubjectGuide/Biographies/BiographiesAC/tabid/100/Default.aspx?PageContentID=1151.
4. ↑
5. ↑  Achibar, Vashtee (5 Φεβρουαρίου 2013). «Carmona’s parents pleased as punch». *Trinidad and Tobago Newsday*.. Ανακτήθηκε στις 5 Φεβρουαρίου 2013.
6. ↑  Curriculum Vitae Αρχειοθετήθηκε 2013-10-13 στο Wayback Machine.. ICC. Retrieved 13 Δεκεμβρίου 2011.
7. ↑
8. ↑  Newsday Staff (5 Φεβρουαρίου 2012). «We like Carmona». *Trinidad and Tobago Newsday*.. Ανακτήθηκε στις 7 Φεβρουαρίου 2013.

Εξωτερικοί σύνδεσμοι
--------------------

* «ICC - Judge Anthony T. CARMONA (Trinidad and Tobago)». International Criminal Court. Αρχειοθετήθηκε από το πρωτότυπο στις 17 Μαρτίου 2013. Ανακτήθηκε στις 3 Οκτωβρίου 2015.

* «His Excellency Anthony Thomas Aquinas Carmona, S.C.». Trinidad & Tobago Office of the President. Αρχειοθετήθηκε από το πρωτότυπο στις 21 Ιανουαρίου 2012. Ανακτήθηκε στις 3 Οκτωβρίου 2015.
Το **Beriev Be-30** είναι Ρωσικό αεροσκάφος που χρησιμοποιείται είτε ως επιβατικό αεροσκάφος περιφερειακών δρομολογίων είτε ως γενικών καθηκόντων μεταφορικό αεροσκάφος. Αναπτύχθηκε για να καλύψει τις υπηρεσίες τοπικών διαδρομών της Aeroflot, όπου επιχειρούσε από κοντούς, χορταρένιους διαδρόμους αποπροσγείωσης. Επίσης σχεδιάστηκε για να χρησιμοποιηθεί για ελαφριές μεταφορές, εναέρια έρευνα και ρόλους αεροδιακομιδής ασθενών.

Ο αρχικός σχεδιασμός του αεροσκάφους περιλάμβανε τη διασύνδεση των κινητήρων, έτσι ώστε σε περίπτωση αστοχίας του ενός κινητήρα ο άλλος να μπορούσε να κινήσει και τις δύο έλικες. Το χαρακτηριστικό αυτό όμως δεν υιοθετήθηκε στην έκδοση παραγωγής.

Το πρώτο πρωτότυπο πέταξε στις 3 Μαρτίου 1967, φέροντας κινητήρες Shvetsov ASh-21, ενώ το πρώτο πρωτότυπο παραγωγής πέταξε στις 18 Ιουλίου 1968. Οι πρώτες παραδόσεις στην Aeroflot έγιναν στα μέσα του 1969.

Εκδόσεις
--------

* **Be-30**: Έκδοση παραγωγής
* **Be-30A**: Έκδοση με θέσεις για 21-23 επιβάτες (διαμόρφωση υψηλής πυκνότητας)
* **Be-32**: Αναβαθμισμένη έκδοση που παρουσιάστηκε το 1993
* **Be-32K**: Έκδοση με κινητήρες Pratt & Whitney PT6

Παραπομπές
----------

1. ↑  Green, William, *The Observers Book of Aircraft*, Frederick Warne & Co. Ltd, 1970. ISBN 0-7232-0087-4

Βιβλιογραφία
------------

* «Beriev Be-30/32». *airliners.net*. Ανακτήθηκε στις 18 Αυγούστου 2006.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Beriev Be-30** |

* Η επίσημη ιστοσελίδα της Beriev Αρχειοθετήθηκε 2019-12-03 στο Wayback Machine.
* Το Be-30/32 στο Airliners.net
* Το Be-30/32 στο aviastar.org
* Το Be-30/32 στο answers.com

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Αεροσκάφη Beriev |
| --- |
|  |
| 
* MBR-2
* Be-2
* Be-4
* Be-6
* Be-8
* Be-10
* Be-12
* Be-30
* Be-32
* Be-42
* Be-101
* Be-103
* Be-112
* Be-200
* Be-2500
* A-40
* A-42
* A-50
* A-60
 |  |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Αεροπορία
 |

 |
Η **Αιμιλία Σκριβάνου** είναι πρώην πρωταθλήτρια της επιτραπέζιας αντισφαίρισης, και της καλαθοσφαίρισης. Η Σκριβάνου αγωνίστηκε για τον Ολυμπιακό Πειραιώς και στα δύο αθλήματα.

Κόρη του Δημητρίου και της Αμαλίας Σκριβάνου και αδελφή της Λουκίας. Ξεκίνησε τον αθλητισμό στην Ράλλειος σχολή Θηλέων και στα μέσα της δεκαετίας του 50-60 γράφτηκε στον Ολυμπιακό. Στέλεχος της ομάδας καλαθοσφαίρισης του συλλόγου στο πρωτάθλημα κέντρου έως το 1960 που το τμήμα δυαλήθηκε, κατέκτησε μαζί του τα πρωταθλήματα το 1952, 1956, 1957 και το 1959. 

Στην επιτραπέζια αντισφαίριση στο πρωτάθλημα Ελλάδος στο απλό ήταν δεύτερη το 1962, στο διπλό ήταν πρώτη το 1959, 1962, 1963 με συμπαίκτρια την αδελφή της Λουκία και δεύτερη το 1961 και 1964, στο μεικτό ήταν δεύτερη το 1959 και το 1963.

Σε συλλογικό επίπεδο ήταν πρωταθλήτρια Ελλάδας το 1961, 1962, 1964 με την ομάδα του Ολυμπιακού Πειραιώς. Μετά το τέλος της καριέρας της ήταν σύμβουλος στο Δ.Σ. της ελληνικής ομοσπονδίας επιτραπέζιας αντισφαίρισης. Είχε αγωνιστεί και με την Εθνική ομάδα.

παραπομπές
----------

1. ↑  Αθλητική Ηχώ, φύλλο 27-01-1955, του Μίμη Παπαναγιώτου[*νεκρός σύνδεσμος*]
2. ↑  Πανελλήνιο Πρωτάθλημα Επιτραπέζιας Αντισφαίρισης - Αγωνίσματα - Πρωταθλητές Ανδρών και Γυναικών (1948-2016), *httf.gr*, ανακτήθηκε 15 Φεβρουαρίου 2018
3. 1 2  ΓΓΑ, αρχείο Επιτραπέζια αντισφαίριση
4. ↑  Αθλητική Ηχώ, φύλλο 16-10-1970, σελ. 2[*νεκρός σύνδεσμος*]
5. ↑  Αθλητική Ηχώ, φύλλο 15-12-1961, σελ. 4[*νεκρός σύνδεσμος*]
6. ↑  Αθλητική Ηχώ, φύλλο 17-04-1962, σελ. 5[*νεκρός σύνδεσμος*]
7. ↑  Αθλητική Ηχώ, φύλλο 08-02-1963, σελ. 5[*νεκρός σύνδεσμος*]
O αγγλικός όρος **mommy makeover** (που στα ελληνικά σημαίνει περίπου: *μεταμόρφωση της μαμάς* ή *μεταμορφώνοντας τη μαμά*) είναι ένας εμπορικός όρος με τον οποίο ορίζεται ένας προσφερόμενος, από τους πλαστικούς χειρουργούς, συνδυασμός επεμβάσεων με στόχο να αναπλάσουν το σώμα μιας γυναίκας, μετά την εγκυμοσύνη και το θηλασμό των παιδιών της.

Στοιχεία και επισημάνσεις
-------------------------

Συνήθως, το παρεχόμενο από τους πλαστικούς χειρουργούς και τις κλινικές «πακέτο» επεμβάσεων mommy makeover «περιλαμβάνει αυξητική στήθους, ανόρθωση στήθους, κοιλιοπλαστική και λιποαναρρόφηση, η οποία μπορεί να αντικατασταθεί, σε κάποιες περιπτώσεις, και με την κρυολιπόλυση». Μπορεί όμως να συμπεριλάβει και επεμβάσεις στα εξωτερικά γεννητικά όργανα.
Είναι σημαντικό να γνωρίζει η γυναίκα που σκέφτεται να πραγματοποιήσει τις επεμβάσεις του «πακέτου» πως: α) το χειρουργείο δεν μπορεί να αντικαταστήσει την υγειινή ζωή, β) πρέπει να έχει τελειώσει με τις εγκυμοσύνες που επιθυμεί, γ) η επέμβαση έχει υπολογίσιμο χρηματικό κόστος και δ) η αποθεραπεία είναι επίπονη.. Η χρήση ενός χαριτωμένου όρου για να προσελκύσει γυναίκες σε αισθητικές χειρουργικές παρεμβάσεις στο σώμα τους, έχει δεχτεί κριτική από ορισμένους πλαστικούς χειρούργους, καθώς -όπως υποστηρίζουν- ωθεί τις γυναίκες να πραγματοποιήσουν πρόσθετες χειρουργικές επεμβάσεις που έχουν κινδύνους, από απλές μολύνσεις μέχρι ακόμα και θάνατο (π.χ. η λιπαναρόφιση δυνητικά είναι μέχρι και θανατηφόρα· η θνησιμότητα κυμαίνεται από 1 άτομο ανά 50.000 επεμβάσεις έως 1 άτομο ανά 5.000 επεμβάσεις, σύμφωνα με δημοσιευμένες ιατρικές έρευνες).

Η διαδικασία έχει δεχτεί κριτική και όσον αφορά τον τρόπο με τον οποίο διαφημίζεται και προωθείται, στο πλαίσιο της κουλτούρας της ομορφιάς. Παρουσιάζει, όπως αναφέρεται, τις επιδράσεις της γέννας και του θηλασμού στο γυναικείο σώμα ως παθογένειες που χρήζουν θεραπείας, σε πλήρη αντίθεση με την ιστορικά διαμορφωμένη πολιτιστική αντίληψη του θέματος.

Παραπομπές
----------

1. ↑  Annabelle Robertson. «Mommy Makeover: A Plastic Surgery Trend». *WebMD*. Ανακτήθηκε στις 12 Απριλίου 2018. :it's a marketing term, not a surgical one
2. ↑  Έρη Βαρδάκη (24 Αυγούστου 2015). «Το ελληνικό nip/tuck». *ΒΗΜΑgazino*.. Ανακτήθηκε στις 2018-04-17.
3. ↑  Ashley May (2 Μαρτίου 2017). «What to know before getting a plastic surgery ‘mommy makeover’». *USA Today*.. Ανακτήθηκε στις 2018-04-12.
4. ↑  Natasha Singer (14 Οκτωβρίου 2007). «Selling women on mom makeovers». *Chicago Tribune*.. Ανακτήθηκε στις 2018-04-12.
5. ↑  Abate, Michelle Ann (2010). «"Plastic Makes Perfect": *My Beautiful Mommy*, Cosmetic Surgery, and the Medicalization of Motherhood». *Women's Studies* **39:7**: σσ. 715–746. doi:10.1080/00497878.2010.505152. ISSN 0049-7878.
**Moliendo Café** είναι τραγούδι του Βενεζουελάνου συνθέτη Χοσέ Μάνθο Περρόνι. Έκατσε στην κορυφή των τσαρτ της Αργεντινής και Ιαπωνίας το 1961.[1][2]

Η πρώτη ηχογράφηση του "Moliendo Café" έγινε από τον Mario Suárez, ενώ η απόδοση της Κουβανής τραγουδίστριας Χιομάρα Αλφάρο θεωρείται ως η αυθεντική ισπανική ερμηνεία του τραγουδιού και έφτασε στο νούμερο 1 στο Περού.[3] Ο Lucho Gatica το τραγούδησε στο νούμερο 3 στην Ισπανία.[4] Ανέβηκε στο Νο 3 στην Ιταλία, και μέχρι σήμερα γνώρισε περισσότερες από 800 διαφορετικές ερμηνείες παγκοσμίως, ακόμα και στην Ιαπωνία.

Παραπομπές
----------

1. ↑   *Hits of the World*. **73**. Nielsen Business Media, Inc. 1961-07-10, σελ. 14.. Ανακτήθηκε στις 2011-10-13.
2. ↑   *Hits of the World*. **73**. Nielsen Business Media, Inc. 1961-11-13, σελ. 14.. Ανακτήθηκε στις 2011-10-13.
3. ↑   *Hits of the World*. Nielsen Business Media, Inc. 1961-09-18, σελ. 14.. Ανακτήθηκε στις 2011-10-13.
4. ↑   *Hits of the World*. Nielsen Business Media, Inc. 1961-11-20, σελ. 32.. Ανακτήθηκε στις 2011-10-13.
Με τον τίτλο ***Έλληνες αγροτικοί ταχυδρόμοι και οι κωδικοί ακύρωσής τους*** (αγγλικά: *Greek Rural Postmen and Their Cancellation Numbers)* ονομάζεται βιβλίο το οποίο εκδόθηκε από τον Ελληνικό Φιλοτελικό Σύλλογο της Μεγάλης Βρετανίας το 1994. Τα περιεχόμενα του βιβλίου περιγράφουν την ιστορία του ταχυδρομείου στην Ελλάδα και συγκεκριμένα τους κωδικούς ακύρωσης σε χρήση από τους αγροτικούς ταχυδρόμους κατά τον 20ό αιώνα, από το ξεκίνημα του θεσμού των αγροτικών ταχυδρόμων το 1911.

Η αναγνωρισιμότητα του βιβλίου προέρχεται από τον ασυνήθιστο για την αγγλική τιτλογραφία ονομασία του, για τον οποίο κέρδισε το βραβείο Ντάιαγκραμ το 1996, καθώς και την επετειακή διάκριση του ίδιου βραβείου το 2008 ως το βιβλίο με τον πιο περίεργο τίτλο κατά τα τελευταία 30 χρόνια.

Περιεχόμενα
-----------

Το βιβλίο πραγματεύεται την ιστορία των ελληνικών γραμματοσήμων στην ύπαιθρο της χώρας και το πως χρησιμοποιούνται και ακυρώνονται (σφραγίζονται) από τους αγροτικούς ταχυδρόμους των Ελληνικών Ταχυδρομείων. Ο σκοπός της δημιουργίας και έκδοσης του αποσκοπούσε στο να ενθαρρύνει την συλλογή των ελληνικών γραμματοσήμων και να προωθήσει τη μελέτη τους διεθνώς.

Βραβεύσεις
----------

Το μεγαλύτερο επίτευγμα του βιβλίου είναι πως θεωρείται πως έχει ένα από τους πιο περίεργους τίτλους βιβλίων στην αγγλική γλώσσα, κάτι που το έκανε να βραβευτεί με το βραβείο Ντάιαγκραμ το 1996, όταν και πρωτοεκδόθηκε καθώς και στην επετειακή βράβευση του ίδιου διαγωνισμού το 2008. Ανάμεσα στους άλλους διαγωνιζόμενους τίτλους βιβλίων υπήρχαν τίτλοι, όπως το *Άνθρωποι που δε γνωρίζουν πως είναι νεκροί* και το *Πως να αποφύγετε τεράστια πλοία* επί των οποίων και επικράτησε. Ο οργανισμός που διαχειρίζεται το βραβείο σχολίασε πως το αποτέλεσμα της ψηφοφορίας που ανέδειξε το βιβλίο πρώτο, ενδεχομένως να συνδέεται με το ενδιαφέρον του κοινού στη Μεγάλη Βρετανία (έδρα του διαγωνισμού) σχετικά με το κλείσιμο των δημόσιων ταχυδρομείων εκεί.

Σημειώσεις
----------

1. ↑  Ο πιο περίεργος τίτλος βιβλίου ανάμεσα στους αγγλόγλωσσους τίτλους βιβλίων.

Παραπομπές
----------

1. ↑  (Αγγλικά) «HPS of GB Publications». Hellenic Philatelic Society of Great Britain. 10 Φεβρουαρίου 2006. Αρχειοθετήθηκε από το πρωτότυπο στις 1 Οκτωβρίου 2008. Ανακτήθηκε στις 5 Σεπτεμβρίου 2008.
2. 1 2  «Ο ταχυδρόμος δεν πέθανε ακόμη - του Νίκου Μπακουνάκη, Το Βήμα».
3. ↑  (Αγγλικά) "Books" in Gibbons Stamp Monthly, Volume 68, No. 10, March 1995, p. 74.
4. 1 2 3  (Αγγλικά) «Distinctively odd». BBC. 5 Σεπτεμβρίου 2008. Ανακτήθηκε στις 5 Σεπτεμβρίου 2008.
5. ↑  (Αγγλικά) Burkardt, John (1 Ιουνίου 2007). «The Oddest Book Titles». John Burkardt. Αρχειοθετήθηκε από το πρωτότυπο στις 10 Μαρτίου 2008. Ανακτήθηκε στις 5 Σεπτεμβρίου 2008.
6. 1 2 3 4  (Αγγλικά) «Greek Postmen wins Diagram of Diagrams». *The Bookseller*. 5 Σεπτεμβρίου 2008. Αρχειοθετήθηκε από το πρωτότυπο στις 13 Σεπτεμβρίου 2008. Ανακτήθηκε στις 5 Σεπτεμβρίου 2008.
7. ↑  (Αγγλικά) Flood, Alison (2008-09-05). «Greek Postmen win oddest book title prize». *The Guardian*.. Ανακτήθηκε στις 2008-09-05.
Ιταλός μετανάστης εργάτης σε φάμπρικα στη Βόννη (1962)
**Gastarbaiter** (Γερμανικά: Φιλοξενούμενος εργάτης) ήταν όρος που αναφερόταν σε οικονομικούς και εργατικούς μετανάστες προς τη Δυτική Γερμανία κυρίως αλλά και άλλες χώρες που είχαν Gastarbeiterprogramm, όπως η Σουηδία, Νορβηγία, Βέλγιο και Ολλανδία. Στη ΛΔΓ υπήρχε ένα αντίστοιχο πρόγραμμα, το Vertragsarbeiter, το οποίο έχει τις ρίζες του στην εποχή του Εθνικοσοσιαλισμού

Κατά τις δεκαετίες του 1950 και του 1960, η Δυτική Γερμανία είχε συνάψει διμερείς συμφωνίες με διάφορες χώρες: Ιταλία (22 Νοεμβρίου 1955), Ισπανία (29 Μαρτίου 1960), Ελλάδα (30 Μαρτίου 1960), Τουρκία (30 Οκτωβρίου 1961), Μαρόκο (21 Ιουνίου 1963), Νότια Κορέα (16 Δεκεμβρίου 1963), Πορτογαλία (17 Μαρτίου 1964), Τυνησία (18 Οκτωβρίου 1965) και Γιουγκοσλαβία (12 Οκτωβρίου 1968). Οι συμφωνίες έδιναν τη δυνατότητα για την πρόσληψη εργατών ώστε να εργαστούν κυρίως σε βιομηχανίες και σε θέσεις που απαιτούσαν λίγα προσόντα.

Παραπομπές
----------

1. ↑  «Forced Labor – Terms». *www.zwangsarbeit-archiv.de* (στα Αγγλικά). 10 Οκτωβρίου 2011. Ανακτήθηκε στις 21 Οκτωβρίου 2021.
2. ↑  Horrocks, David· Kolinsky, Eva (11 Σεπτεμβρίου 1996). *Turkish Culture in German Society Today*. Berghahn Books. ISBN 9781571818997 – μέσω Google Books.
3. ↑  Schmid, Carol (1983). «Gastarbeiter in West Germany and Switzerland: An Assessment of Host Society-Immigrant Relations». *Population Research and Policy Review* **2** (3): 233–252. doi:10.1007/BF00157998. ISSN 0167-5923. .
4. ↑  RHOADES, ROBERT E. (1978-02-27). «Foreign labor and German industrial capitalism 1871-1978: the evolution of a migratory system». *American Ethnologist* **5** (3): 553–573. doi:10.1525/ae.1978.5.3.02a00080. ISSN 0094-0496. Αρχειοθετήθηκε από το πρωτότυπο στις 2021-10-27.. Ανακτήθηκε στις 2022-01-07.
Συντεταγμένες: 38°23′07″N 24°48′50″E﻿ / ﻿38.38528°N 24.81389°E﻿ / 38.38528; 24.81389

Η **Αγία Τριάδα** ή **Ψάρι** είναι μικρή ιδιόκτητη νησίδα στα βόρεια του Νότιου Ευβοϊκού κόλπου, απέναντι και νοτιοδυτικά της Ερέτριας. Έχει έκταση 50 στρέμματα, είναι κατάφυτο (μετά από δενδροφύτευση του ιδιοκτήτη του) ενώ υπάρχει, στη νότια άκρη του, μικρό εκκλησάκι της Αγίας Τριάδας καθώς και στο κέντρο του ενετικός πύργος παρόμοιος με άλλους πύργους της περιοχής (για αυτό και χρονολογείται τον 15ο αιώνα).

Αναφέρεται επίσημα για πρώτη φορά το 1961 να απογράφεται στην τότε κοινότητα Ερέτριας. Σύμφωνα με το πρόγραμμα *Καλλικράτης*, μαζί με την Ερέτρια, την Μαλακώντα, τον Γέροντα και τη Μαγούλα αποτελούν τη δημοτική κοινότητα Ερέτριας που υπάγεται στη δημοτική ενότητα Ερέτριας του Δήμου Eρέτριας και σύμφωνα με την απογραφή του 2011 δεν κατοικείται.

Εξωτερικοί σύνδεσμοι
--------------------

* Η Αγία Τριάδα από ψηλά στο

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 113, τομ. 1.
2. ↑  Παπαθανασίου, Μανώλης. «Πύργος του Παπανικολάου». *Καστρολόγος*. Ανακτήθηκε στις 29 Ιουλίου 2021.
3. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 29 Ιουλίου 2021.
4. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10649 (σελ. 175 του pdf)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ερέτριας |
| --- |
|  |
| Δημοτική Ενότητα Αμαρυνθίων | 
* Αμάρυνθος
* Άνω Βάθεια
* Γαλάζια Νερά
* Γυμνό
* Καλλιθέα
* Κάτω Σέτα
* Κουκάκι
* Μεταμόρφωση
* Μονή Αγίου Νικολάου
* Σέτα
 |
|  |
| Δημοτική Ενότητα Ερέτριας | 
* Αγία Τριάδα (νησίδα)\*
* Γέροντας
* Ερέτρια
* Μαγούλα
* Μαλακώντα
 |
|  |
| 
* Έδρα: Ερέτρια
* \* (Οικισμοί με μη μόνιμο πληθυσμό)
 |

 |
Θερινή πρωία στο Σακάρ
Το **όρος Σακάρ** (βουλγαρικά: Сакар планина) είναι βουνό στη νοτιοανατολική Βουλγαρία, μεταξύ των ποταμών Έβρου, Τόνσου, Σοκόλιτσα και Σαζλίικα και κοντά στα σύνορα με την Ελλάδα και την Τουρκία. Η ψηλότερη κορυφή του βουνού είναι το Βίσεγκραντ στα 856 μέτρα.

Το Σακάρ είναι μια από τις πλουσιότερες περιοχές της Βουλγαρίας όσον αφορά τους πληθυσμούς αρπακτικών πτηνών που απειλούνται με εξαφάνιση. Το βουνό είναι ευρέως γνωστό για τους οίνους που παράγονται στην περιοχή, αλλά η καπνοκαλλιέργεια παραμένει κορυφαία ασχολία. Το σημαντικότερο διοικητικό κέντρο της περιοχής είναι η πόλη Τοπόλοβγκραντ στην επαρχία Χάσκοβο.
Ο **Άρνος** ή **Άρνο** (ιταλικά: *Arno*) είναι ποταμός της κεντρικής Ιταλίας, ο οποίος διαρρέει την Τοσκάνη. Έχει μήκος 241 χιλιόμετρα και είναι ο μεγαλύτερος της περιοχής.

Ο ποταμός πηγάζει στο όρος Φαλτερόνα, στην περιοχή Καζετίνο στα Απέννινα και αρχικά σχηματίζει μια καμπύλη προς το νότο. Κοντά στο Αρέτσο ο ποταμός παίρνει κατεύθυνση προς τη δύση και αφότου περάσει από τη Φλωρεντία, την Έμπολι και την Πίζα, εκβάλει στη Θάλασσα της Λιγουρίας στη Μαρίνα ντι Πίζα. Στη Φλωρεντία περνάει κάτω από τις γέφυρες Πόντε Βέκιο και Σάντα Τρινίτα, του Μπαρτολομέο Αμμαννάτι. Οι μεγαλύτεροι παραπόταμοί του είναι ο Σιέβε, με μήκος 60 χιλιόμετρα και ο Μπισέντσιο, με μήκος 49 χιλιόμετρα.

Ο ποταμός είναι γνωστός για τις πλημμύρες του. Η Φλωρεντία έχει πλημμυρίσει πολλές φορές κατά τους ιστορικούς χρόνους, με πιο πρόσφατη αυτή του 1966, όταν ύστερα από καταρρακτώδεις βροχές κατέρρευσε ένα ανάχωμα, με αποτέλεσμα τον θάνατο 40 ατόμων και την καταστροφή μεγάλου αριθμού έργων τέχνης. 40 χρόνια μετά την πλημμύρα, εκατοντάδες από τα έργα δεν είχαν ακόμη αποκατασταθεί. Η κατασκευή φραγμάτων έχει αμβλύνει το πρόβλημα των πλημμυρών.

Παραπομπές
----------

1. ↑  Alison McLean (November 2006). «This Month in History». *Smithsonian* **37** (8): 34.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άρνος** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Άρνος**  |

* Ρυθμιστική αρχή για τον Άρνο (Ιταλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 241191038
* LCCN: sh85007383
* GND: 4358748-3
* BNF: cb124347955 (data)

 |

 |
Η **Αλίν Λαχούντ** (αραβικά: ألين لحود‎, γεννημένη στις 2 Μαρτίου 1981) είναι Λιβανέζα τραγουδίστρια.

Βιογραφία
---------

Οι γονείς της Λαχούντ είναι οι Σάλουα αλ Κατρίμπ και Ναχί Λαχούντ, παραγωγός. Σπούδασε τραγούδι και δραματική τέχνη από το 1997 μέχρι το 1999. Το 2002, έλαβε μπάτσελορ τεχνών πτυχίο στις επικοινωνιακές τέχνες, με ειδίκευση στις σπουδές σεναρίου και σκηνοθεσίας.

Σταδιοδρομία
------------

Μετά τη νίκη του Διεθνούς Βραβείου στον Διεθνή Μεσογειακό Διαγωνισμό Τραγουδιού Μέγκαχιτ στην Τουρκία, η Λαχούντ επελέγη από την Télé Liban να εκπροσωπήσει τη χώρα της στον Διαγωνισμό Τραγουδιού Γιουροβίζιον 2005, με το τραγούδι "Quand tout s'enfuit". Ωστόσο, ο Λίβανος αποσύρθηκε από τον διαγωνισμό λόγω της εναντίωσης με το Ισραήλ.

Το 2014, ο Λαχούντ συμμετείχε στη τρίτη σεζόν του The Voice: la plus belle voix εκπομπή στο γαλλικό τηλεοπτικό κανάλι TF1. Ωστόσο, μετά τον αρχικό γύρο μάχης, ο Λαχούντ αποκλείστηκε από το πρόγραμμα.

Παραπομπές
----------

1. ↑  www.gala.fr/stars\_et\_gotha/aline\_lahoud.
2. 1 2 3  «Official Bio Page». Αρχειοθετήθηκε από το πρωτότυπο στις 1 April 2016.. Ανακτήθηκε στις 7 Aug 2017.
3. ↑  «LBCI». Ανακτήθηκε στις 2 Μαρτίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  Aline Lahoud στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7698683
* **Europeana**: agent/base/71027
* ISNI: 0000 0000 0449 9145
* BNF: cb15542363r (data)

 |

 |
Ο **Άρνολντ Α΄**, γερμ.: Arnold I graf von Kleve (άκμασε 1119-47) από τον Οίκο της Κλέβης ήταν κόμης της Κλέβης από 1119 έως 1147.

Βιογραφία
---------

Ήταν γιος του Ντήτριχ Α΄ κόμη της Κλέβης.

Η κομητεία της Κλέβης (γερμ.: Grafschaft Kleve, ολλανδ.: Graafschap Kleef) ήταν μία κομητική πολιτεία της Γερμανικής αυτοκρατορίας, τώρα εν μέρει στη Γερμανία (μέρος της βόρειας Ρηνανίας-Βεστφαλίας) και εν μέρει στις Κάτω Χώρες/Ολλανδία (τμήματα του Λίμπουρχ, της βόρειας Βραβάντης και του Χέλρελαντ). Οι ηγέτες της, που ονομάζοντο κόμητες, είχαν μία ειδική και προνομιακή θέση στην αυτοκρατορία. Η κομητεία της Κλέβης αναφέρεται για πρώτη φορά τον 11ο αι. Το 1417 η κομητεία έγινε δουκάτο (γερμ.: Herzogtum Kleve, ολλανδ.: Hertogdom Kleef), και οι ηγεμόνες του αναβιβάστηκαν σε δούκες.

Η ιστορία της σχετίζεται στενά με αυτή των γειτόνων της: των δουκάτων του Γύλιχ, του Μπεργκ, του Γκέλρε και της κομητείας του Λα Μαρκ. Το 1368 η Κλέβη και το Λα Μαρκ ενώθηκαν. Το 1521 τα Γύλιχ, Μπεργκ, Κλέβη και Λα Μαρκ σχημάτισαν τα Ηνωμένα δουκάτα του Γύλιχ-Κλέβης-Μπεργκ. Η περιοχή βρισκόταν και στις δύο πλευρές του ποταμού Ρήνου, γύρω από την πρωτεύουσα Κλέβη και κάλυπτε περίπου τις σημερινές περιοχές Κλέβη, Βέζελ και την πόλη του Ντούισμπουργκ.

Οικογένεια
----------

Με την Ίντα του Λουβαίν, κόρη του Γοδεφρείδου Α΄ κόμη του Λουβαίν, είχε τέκνα:

* Aδελαΐδα, παντρεύτηκε τον Ντιρκ Ζ΄ κόμη της Ολλανδίας.
* Ντήτριχ Β΄ άκμ. 1147-72, κόμης της Κλέβης.

Παραπομπές σε πηγές
-------------------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 24  Απριλίου 2014.
2. ↑  p4291.htm#i42904. Ανακτήθηκε στις 7  Αυγούστου 2020.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80917792
* GND: 136601472

 |

 |
Λογότυπο του βραβείου
Τα **Genesis Awards** είναι παγκόσμια βραβεία, τα οποία απονέμονται από τη The Humane Society of the United States σε προσωπικότητες των μέσων μαζικής ενημέρωσης για την προώθηση θεμάτων που αφορούν τα δικαιώματα των ζώων. Διοργανώνονται κάθε Μάρτιο στο Μπέβερλι Χιλς της Καλιφόρνιας. Γνωστοί βραβευμένοι είναι ο Πίτερ Γκάμπριελ, η Τζένι Γκούνταλλ, ο Πίτερ Τζέννιγκς, ο Ντέιβιντ Ε. Κέλλεϋ, ο Σερ Πολ ΜακΚάρτνεϊ, ο Άρθουρ Μίλερ και ο Πρινς, καθώς και δημοσιογράφοι, σεναριογράφοι ταινιών και ντοκιμαντέρ, οι οποίοι εργάζονται εκτός ΗΠΑ.

Εξωτερικοί σύνδεσμοι
--------------------

* Genesis Awards (Αγγλικά)
* The Hollywood office of the HSUS Αρχειοθετήθηκε 2008-07-06 στο Wayback Machine. (Αγγλικά)
* The Humane Society of the United States (Αγγλικά)
Το "**Freezing Moon**" είναι ένα τραγούδι του νορβηγικού black metal συγκροτήματος Mayhem. Εμφανίστηκε στο πρώτο τους άλμπουμ, *De Mysteriis Dom Sathanas*. Θεωρείται ένα από τα πιο σημαντικά black metal κομμάτια, ενώ πρόκειται και για το πρώτο single του συγκροτήματος. Η τελική εκδοχή του κομματιού με τον Attila Csihar στα φωνητικά ηχογραφήθηκε μετά το 1992, ωστόσο έχουν ηχογραφηθεί αρκετά demo και τουλάχιστον μία επίσημη στούντιο εκδοχή με τον τραγουδιστή Dead, πριν την αυτοκτονία του το 1991. Με τραγουδιστή τον Dead το κομμάτι έχει κυκλοφορήσει επίσημα μόνο στο ζωντανό άλμπουμ *Live in Leipzig* του 1993, ηχογραφημένο το 1990.

Προσωπικό
---------

* Euronymous - κιθάρα
* Hellhammer - ντραμς
* Attila Csihar - φωνητικά
* Count Grishnackh - μπάσο

Παραπομπές
----------

1. ↑
2. ↑
Το Μείζον Έμβλημα του Αμβούργου
Το μικρότερο έμβλημα του Αμβούργου
Το **έμβλημα του Αμβούργου** αποτελεί το έμβλημα του γερμανικού ομοσπονδιακού κρατιδίου αλλά και της πόλης του Αμβούργου. Περιέχεται στη σημαία του κρατιδίου. Υπάρχει σε δύο εκδόσεις, στο Μείζον, που είναι πιο σύνθετο, και στο Μικρότερο. Το Μείζον Έμβλημα έχει επιπρόσθετα δύο λιοντάρια που το βαστούν.

Περιγραφή
---------

Το αρχαιότερο έμβλημα του Αμβούργου σώζεται σε σφραγίδα του 1241. Πιστεύεται ότι υπήρξε πολλά χρόνια πριν και ήταν ένα κάστρο με τρεις πύργους. Πάνω από το μεσαίο πύργο βρισκόταν ένας σταυρός, που αποτελεί απόδειξη ότι στην πόλη υπήρχε ναός. 

Οι πύργοι και οι τοίχοι με τις πολεμίστρες τους και την κλειστή πύλη συμβόλιζαν την αποφασιστικότητα της πόλης να αμυνθεί η ίδια. Τα αποκαλούμενα και αστέρια της Μαρίας (*Mariensterne*) στην κορυφή των πύργων φέρει στη μνήμη το γεγονός ότι το Αμβούργο υπήρξε έδρα Αρχιεπισκόπου. Με την πάροδο των αιώνων, όλα τα σύμβολα (πύργοι κλπ.) άλλαξαν κάπως, όμως η μορφή τους έμεινε ίδια. Σήμερα, όπως και παλιά, το εθνόσημο προστατεύεται και χρησιμοποιείται σε αυστηρά ιδιαίτερες περιστάσεις.

Παραπομπές
----------

1. ↑  CRW Flags

Δείτε επίσης
------------

* Σημαία του Αμβούργου

Εξωτερικοί σύνδεσμοι
--------------------

* Πολυμέσα σχετικά με το θέμα  Coats of arms of Hamburg στο Wikimedia Commons